CELEX: 62017TN0642
Language: bg
Date: 2017-09-21 00:00:00
Title: Дело T-642/17: Жалба, подадена на 21 септември 2017 г. — González Buñuel и др./ЕСП

27.11.2017   
            
            
               BG
            
            
               Официален вестник на Европейския съюз
            
            
               C 402/44
            
         Жалба, подадена на 21 септември 2017 г. — González Buñuel и др./ЕСП
   (Дело T-642/17)
   (2017/C 402/58)
   Език на производството: испански
   
      Страни
   
   
      Жалбоподатели: Antonio González Buñuel (Барселона, Испания) и други 12 жалбоподатели (представители: J. De Castro Martín, M. Azpitarte Sánchez и J. Ruiz de Villa Jubany, адвокати)
   
      Ответник: Единен съвет за преструктуриране
   
      Искания на жалбоподателите
   
   Жалбоподателите искат от Общия съд:
   
               —
            
            
               На основание предвиденото в член 263 ДФЕС, да обяви нищожността на Решението на ЕСП относно BANCO POPULAR ESPAÑOL (JUR/EES/2017/08);
            
         
               —
            
            
               На основание предвиденото в член 340, параграф 2 ДФЕС и член 41, параграф 3 от Хартата на основните права на Европейския съюз, да осъди ЕСП да заплати на жалбоподателите, в тежест на Единния фонд за преструктуриране, създаден в съответствие с член 67 от Регламент 806/2014, обезщетение за причинените вреди на жалбоподателите като пряка последица от Решението относно BANCO POPULAR ESPAÑOL, като размерът на тези вреди е равен на пазарната стойност на капиталовите инструменти на банковата институция в деня (6 юни 2017 г.), предшестващ изпълнението на плана за преструктуриране; при условията на евентуалност, в случай, че Общият съд не уважи предходното искане за поправяне на вреди, се иска осъждането на ЕСП да заплати на жалбоподателите обезщетение в размер на разликата, която ще се определи при оценката от независимото лице, предвидено в член 20, параграф 16 от Регламент 806/2014, между това, което посочените жалбоподатели са получили като плащане по своите вземания в приложение на посоченото решение и това, което биха получили при обичайното производство по несъстоятелност; и
            
         
               —
            
            
               На основание предвиденото в членове 133 и 134 от Процедурния правилник на Общия съд, да осъди ЕСП да заплати съдебните разноски.
            
         
      Основания и основни доводи
   
   Основанията и основните доводи са сходни с изложените по дела T-478/17, Mutualidad de la Abogacía и Hermandad Nacional de Arquitectos Superiores y Químicos/Единен съвет за преструктуриране, T-481/17, Fundación Tatiana Pérez de Guzmán el Bueno и SFL/Единен съвет за преструктуриране, T-482/17, Comercial Vascongada Recalde/Комисия и Единен съвет за преструктуриране, T- 483/17, García Suárez и др./Комисия и Единен съвет за преструктуриране, T- 484/17, Fidesban и др./Единен съвет за преструктуриране и T-497/17, Sáchez del Valle и Calatrava Real State 2015/Комисия и Единен съвет за преструктуриране, и T-498/17, Pablo Álvarez de Linera Granda/Комисия и Единен съвет за преструктуриране.